Diari Oficial de la Generalitat Valenciana


Sumari del DOGV 7406, del 19-11-2014 (2014/10375)

RESOLUCIÓ d'11 de novembre de 2014, de la consellera de Benestar Social, per la qual es concedixen tres beques per a la realització de pràctiques professionals en cooperació internacional al desenrotllament durant l'exercici 2014-2015.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10856


Data del document
:   11-11-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de novembre de 2014, de la consellera de Benestar Social, per la qual es concedixen tres beques per a la realització de pràctiques professionals en cooperació internacional al desenrotllament durant l'exercici 2014-2015. [2014/10650]  
Antecedents de fet  
  
Per mitjà de l'Orde 16/2014, de 30 de juliol, de la Conselleria de Benestar Social, es convoquen tres beques per a la realització de pràctiques professionals en cooperació internacional al desenrotllament durant l'exercici 2014-2015.  
Hi ha consignació pressupostària suficient, a càrrec del capítol IV, codi de la línia T6569, del programa 84.80.06.483.14, Cooperació Internacional al Desenrotllament del Pressupost de la Generalitat per a 2014, i la percepció de les mensualitats queda condicionada a l'existència de consignació pressupostària adequada i suficient en els pressupostos de la Generalitat per a l'any 2015.  
La comissió avaluadora per a l'examen de les sol·licituds de beques, en la reunió del 7 d'octubre de 2014, va procedir a l'estudi i valoració de les sol·licituds presentades, d'acord amb els requisits i criteris de baremació establits en l'esmentada convocatòria.  
La comissió avaluadora va procedir a la realització de l'entrevista de les persones candidates que van superar la primera fase del procediment de selecció, en la reunió del 14 d'octubre de 2014. Finalitzat el procés selectiu, la comissió avaluadora ha elaborat la proposta de concessió de beques en els termes reflectits en l'acta de 14 d'octubre de 2014, la qual conté la relació de les beneficiàries i una borsa de reserva prioritzada.  
  
Fonaments jurídics  
  
En el procediment s'ha respectat el que disposa el Decret 132/2009, de 4 de setembre, del Consell, pel qual es regula la concessió de beques.  
  
De conformitat amb el que preveu el Decret 179/2012, de 14 de desembre, del Consell, modificat pel Decret 8/2014, de 10 de gener, del Consell, pel qual s'establix l'estructura bàsica de la Presidència i de les conselleries de la Generalitat, així com el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 7190, 13.01.2014)  
  
En virtut d'això, resolc:  
  
Primer  
Adjudicar les tres beques convocades per a la realització de pràctiques professionals en cooperació internacional al desenrotllament durant l'exercici 2014-2015, a les sol·licitants que consten en l'annex I d'esta resolució.  
La quantia de les beques serà l'establida en la base segona, punt 4, de l'Orde 16/2014:  
«4. L'import total brut de les beques serà de 37.145,76 euros, la qual cosa representa 12.000 euros bruts per persona beneficiària de beca i el gasto en la quota de cotització de la Seguretat Social a càrrec de l'empresa».  
Les adjudicatàries de beca hauran de presentar, en el termini dels 10 dies hàbils següents a la publicació d'esta resolució de concessió en el Diari Oficial de la Comunitat Valenciana, degudament omplit i subscrit pel/la beneficiari/a, l'imprés de domiciliació bancària, on constarà el número de compte en què rebran les transferències mensuals i que es troba disponible en el portal institucional de la Generalitat en Internet ?www.gva.es?.  
  
Segon  
Constituir la borsa de reserva, als efectes de cobrir, si és el cas, les vacants que puguen produir-se, amb els/les candidats/tes que s'esmenten en l'annex II d'esta resolució.  
  
  
Tercer  
Declarar excloses per no presentar-se a la fase d'entrevista les candidates esmentades en l'annex III.  
  
Quart  
Declarar exclosos per no superar la puntuació exigida per a passar a la fase d'entrevista les persones interessades que figuren en l'annex IV.  
  
Quint  
Denegar les sol·licituds de beca a les persones interessades que figuren en l'annex V, per no reunir els requisits establit en la base tercera de l'annex I de la convocatòria, pels motius que s'hi indiquen.  
  
  
Sext  
La incorporació de les becàries es produirà amb data del primer dia hàbil del mes següent a la data de la publicació de la present resolució el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictat, en el termini d'un mes comptat des de l'endemà de la publicació, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 11 de novembre de 2014.- La consellera de Benestar Social: Asunción Sánchez Zaplana.